Document ID: 32004R1686

KOMISIJAS REGULA (EK) Nr. 1686/2004
(2004. gada 28. septembris),
ar ko atļauj pārvietojumus starp kvantitātes ierobežojumiem, kas noteikti Makao izcelsmes tekstilizstrādājumiem un apģērbiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm (1) un jo īpaši tās 7. pantu,
tā kā:
(1)
7. pants Eiropas Ekonomikas kopienas un Makao Nolīgumā par tekstilizstrādājumu tirdzniecību, kas apstiprināts ar Padomes Lēmumu 87/497/EEK (2), kurā jaunākie grozījumi izdarīti ar nolīgumu vēstuļu apmaiņas veidā un apstiprināti ar Padomes Lēmumu 95/131/EK (3), nosaka, ka var saskaņot pārvietojumus starp kategorijām un kvotu gadiem.
(2)
Makao 2004. gada 5. maijā iesniedza pieprasījumu par pārvietojumiem starp kvotu gadiem.
(3)
Makao pieprasītie pārvietojumi ir pieskaitāmi elastīguma noteikumiem, kas minēti Regulas (EEK) Nr. 3030/93 7. pantā un ir izklāstīti tās VIII pielikuma 9. ailē.
(4)
Tāpēc pieprasījums ir jāapmierina.
(5)
Šai regulai ir jāstājas spēkā nākamajā dienā pēc tās publicēšanas, lai uzņēmēji cik iespējami drīz varētu izmantot tās sniegtās priekšrocības.
(6)
Šajā regulā paredzētie pasākumi ir saskaņā ar Tekstilpreču komitejas atzinumu, kas izveidota atbilstoši Regulas (EEK) Nr. 3030/93 17. pantā minētajam,
IR PIEŅĒMUSI ŠO REGULU.
1. pants
Pārvietojumi starp kvantitātes ierobežojumiem, kas Makao izcelsmes tekstilizstrādājumiem noteikti ar Eiropas Kopienas un Makao Nolīgumu par tekstilizstrādājumu tirdzniecību, 2004. kvotu gadā ir atļauti saskaņā ar šīs regulas pielikumu.
2. pants
Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 28. septembrī

Labels: 3
18
1